MUNICIPIUL SATU MARE

CABINET PRIMAR

Nr. 55.835 / 01.11.2021

Primarul municipiului Satu Mare

În temeiul prevederilor art. 136 alin. (1) coroborate cu cele ale alin. (8) lit. a din O.U.G. nr. 57/2019 privind Codul administrativ îmi exprim iniţiativa în promovarea unui proiect de hotărâre având ca obiect „Regulamentul privind metodologia de refacere a infrastructurii tramei stradale a domeniului public și privat al municipiului Satu Mare” în susţinerea căruia formulez prezentul

REFERAT DE APROBARE

Regulamentul privind metodologia de refacere a infrastructurii tramei stradale a domeniului public și privat al municipiului Satu Mare reprezintă un cadru organizatoric necesar derulării în condiţii optime a lucrărilor de refacere a infrastructurii rutiere, pietonale, a platformelor de parcare şi a zonelor verzi, în urma lucrărilor de modernizare, investiţii sau intervenţii asupra reţelelor edilitare de pe domeniul public şi privat al Municipiului Satu Mare

La data prezentei actul normativ care reglementează aceste aspecte este Hotărârea Consiliului Local nr. 215/2017. Datorită modificării nevoilor societății, a dezvoltării municipiului, precum și modificărilor și clarificărilor unor aspect legislative, normele impuse de Hotărârea Consiliului Local nr. 215/2017 au devenit neaplicabile în anumite aspecte, iar pe de altă parte nu mai acoperă unele situații care la vremea adoptării încă nu existau.

Regulamentul propus se aliniază prevederilor legislative actuale și este în concordanță cu cerințele calitative actuale impuse de normativele în vigoare.

Regulamentul propus prin acest proiect de hotărâre cuprinde mai multe aspecte decât cel în vigoare, modificând în același timp unele norme din cel actual în sensul asigurării unei refaceri corespunzătoare a infrastructurii tramei stradale.

Proiectul propus aduce modificări importante la tehnologiile de refacere a carosabilului și a trotuarelor cu îmbrăcăminți asfaltice în cazul lucrărilor de săpătură pentru utilități executate pe domeniul public şi privat al municipiului Satu Mare, cât și la tehnologiile de refacere a zonelor verzi. S-au adus modificări care îmbunătățesc semnificativ calitatea și aspectul zonelor afectate.

Ca și domeniu nou reglementat de acest proiect față de cel în vigoare este includerea în procedurile privind aprobarea lucrărilor pe domeniul public și privat al municipiului Satu Mare a lucrărilor de racordare/branșament executate pe baza Autorizației Administrator Drum.

Având în vedere considerentele ce preced se înaintează Consiliului Local al Municipiului Satu Mare cu propunere de aprobare proiectul de hotărâre care are ca obiect „Regulamentul privind metodologia de refacere a infrastructurii tramei stradale a domeniului public și privat al municipiului Satu Mare”.

INIŢIATOR PROIECT,

PRIMAR

KERESKÉNYI GÁBOR